L-Erbgħa filgħodu fil-Ġnien il-Kunsill tal-Ewropa, fil-Gżira, raġel ta' 43 sena spiċċa vittma ta' serqa. Dan ir-raġel kien miexi fil-ġnien għall-ħabta tal-11am, meta ġie avviċinat minn żewġ persuni, li waqfuh, heddewħ u serquħ. Wara li ġew infurmati il-Pulizija, b'ħidma konġunta bejn il-Pulizija mid-Dipartiment tar-Reati Maġġuri u tar-Rapid Intervention Unit, wasslet biex ġew arrestati mara ta' 56 sena u raġel ta' 46 sena, li allegatament wettqu din is-serqa. In-nazzjonalità ta' dawn iż-żewġ persuni għadha mhix magħrufa. Huma se jitressqu l-Qorti llum, quddiem il-Maġistrat tal-Għassa Nadine Lia. L-Investigazzjonijiet tal-Pulizija għadhom għaddejjin.